Kayatmo a basaen daytoy nga artikulo iti %%?
WenSaan
Online a Biblia
BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
WenSaan
Jeremias 8:1-22
8 “Iti dayta a tiempo,” kuna ni Jehova, “dagiti tattao iruardanto met ti tultulang ti ar-ari ti Juda ken ti tultulang dagiti prinsipena ken ti tultulang ti papadi ken ti tultulang dagiti mammadto ken ti tultulang dagiti agnanaed iti Jerusalem manipud kadagiti tanemda.+2 Ket pudno nga iwaradanto ida iti sanguanan ti init ken ti bulan ken ti isuamin a buyot ti langlangit nga inay-ayatda ken nagserbianda ken simmurotanda+ ken sinapulda ken nagruknoyanda.+ Saandanto a maurnong, saandanto met a maitabon. Agbalindanto a kas ganagan iti rabaw ti daga.”+3 “Ket pudno unay a mapilinto ti patay imbes a ti biag+ iti biang ti isuamin a natda dagidiay nabatbati iti daytoy dakes a pamilia kadagiti amin a lugar dagidiay nabatbati, a sadiay inwarawarakton ida,”+ kuna ni Jehova ti buybuyot.4 “Ket masapul a kunaem kadakuada, ‘Daytoy ti kinuna ni Jehova: “Matuangdanto aya ket saanda a bumangon manen?+ No ti maysa agsubli, saan aya nga agsublinto met ti sabali?+5 Apay a daytoy nga ili, ti Jerusalem, di matalek iti manayon a di kinamatalek? Kimpetda iti kinaallilaw;+ nagkitakitda nga agsubli.+6 Impangagko,+ ket nagim-imdengak.+ Saan nga umiso ti wagas ti panagsasaoda. Awan maysa a tao a nagbabawi iti kinadakesna,+ a kunkunana, ‘Ania ti naaramidak?’ Tunggal maysa agsubli iti turongen ti kaaduan,+ kas iti maysa a kabalio a dumaruros iti bakal.7 Uray ti tikbaboy iti langlangit—pagaammona unay dagiti naituding a tiempona;+ ket ti pagaw+ ken ti langaylangayan ken ti bulbul—salimetmetanda a naimbag ti tiempo nga iyaay ti tunggal maysa. Ngem no maipapan iti ilik, saanda nga ammo ti panangukom ni Jehova.”’+8 “‘Kasano a maikunayo: “Masiribkami, ket ti linteg ni Jehova adda kadakami”?+ Sigurado, ita, ti ulbod a pagyurit+ dagiti sekretario ket nagaramid a buyogen iti bin-ig a kinaulbod.9 Dagidiay masirib nabainanda.+ Napagkullayawda ket matiliwdanto. Adtoy! Linaksidda ti mismo a sao ni Jehova, ket ania a sirib ti adda kadakuada?+10 Gapuna ti assawada a babbai itedkonto kadagiti sabali a lallaki, dagiti talonda itedkonto kadagidiay agtagtagikua;+ ta, manipud iti daydiay kababassitan agingga a mismo iti daydiay kadadakkelan, tunggal maysa gumunggun-od iti nakillo a gunggona;+ manipud iti mammadto agingga a mismo iti padi, tunggal maysa agtigtignay a siuulbod.+11 Ket padasenda a paimbagen a sinansinan ti dunor ti anak a babai ti ilik,+ a kunkunada: “Adda talna! Adda talna!” idinto ta awan ti talna.+12 Nagbainda kadi agsipud ta inaramidda ti mismo a nakarimrimon?+ Kas maysa a banag, sigurado a saanda nga agbain; kas sabali pay a banag, saanda idi nga ammo uray ti pannakarikna iti pannakaipababa.+“‘Gapuna mapasagdanto iti tengnga dagidiay mapaspasag. Iti tiempo ti pannakaasikasoda,+ maitibkoldanto,’ kinuna ni Jehova.+13 “‘Inton aramidek ti panagurnong, pagpatinggaekto ida,’ kuna ni Jehova.+ ‘Awanto dagiti ubas iti puon ti ubas,+ ket awanto dagiti higos iti kayo a higos, ket ti met laeng bulbulong sigurado a malaylayto. Ket ti bambanag nga itedko kadakuada lumabasto kadakuada.’”14 “Apay nga agtugtugawtayo a sitatalna? Aguurnongkayo a sangsangkamaysa, ket sumrektayo kadagiti nasarikedkedan a siudad+ ket agulimektayo sadiay. Ta ni met laeng Jehova a Diostayo pinagulimeknatayo,+ ket ikkannatayo iti nasabidongan a danum nga inumen,+ agsipud ta nagbasoltayo a maikaniwas ken Jehova.15 Adda idi panangnamnama iti talna, ngem awan immay a naimbag;+ iti tiempo ti pannakapaimbag, ngem, adtoy! aligaget!+16 Manipud iti Dan+ nangngeg ti panagbang-es dagiti kabaliona. Gapu iti uni ti panaggaraigi dagiti kabaliona a bulog nangrugi nga agyugayog ti intero a daga.+ Ket sumrekda ket lamutenda ti daga ken ti mangpunno iti dayta, ti siudad ken dagiti agnanaed iti dayta.”17 “Ta adtoy mangibaonak iti nagtetengngaanyo kadagiti serpiente, nagita nga ul-uleg,+ a kadagita awan ti panangkayaw,+ ket sigurado a kagatendakayto,” kuna ni Jehova.18 Maysa a ladingit a di maagasan dimteng kaniak.+ Ti pusok masakit.19 Adtoy adda timek ti panagpatulong ti anak a babai ti ilik manipud iti daga nga adayo:+ “Awan kadi ni Jehova idiay Sion?+ Wenno awan kadi kenkuana ti arina?”+“Apay a pinagruroddak babaen kadagiti kinitikitan a ladawanda, kadagiti ubbaw a ganggannaet a didiosda?”+20 “Ti panagani limmabasen, ti kalgaw nagngudon; ngem no maipapan kadatayo, saantayo a naisalakan!”+21 Gapu iti dunor+ ti anak a babai ti ilik naburakak.+ Naglidayak. Ti nalawag a panagmalmalanga kinemmegnak.+22 Awan kadi ti balsamo idiay Galaad?+ Wenno awan kadi ti manangpaimbag sadiay?+ Apay, ngarud, a ti pannakapaimbag+ ti anak a babai ti ilik saan a dimteng?+
ilo_Latn gaz_Latn ilo_Latn ilo_Latn ilo_Latn gaz_Latn war_Latn ilo_Latn